NORMATIVA D'ÚS DELS FONS BIBLIOGRÀFICS I DOCUMENTALS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49415)
  + [Valencià](/va/acuerdo/49724)






Selector de idioma

Leer

* [Español](/es/acuerdo/49473)
* [Valencià](/va/acuerdo/49739)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA D'ÚS DELS FONS BIBLIOGRÀFICS I DOCUMENTALS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=========================================================================================================================================

Secretaria General

Butlletí Oficial Universitat d'Alacant





NORMATIVA D'ÚS DELS FONS BIBLIOGRÀFICS I DOCUMENTALS DE LA UNIVERSITAT D'ALACANT

Data d'aprovació
:   29/02/2024

Data de publicació
:   01/03/2024

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/49083)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49814)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49504)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA D'ÚS DELS FONS BIBLIOGRÀFICS I DOCUMENTALS DE LA UNIVERSITAT D'ALACANT&url=https://www.boua.ua.es/va/acuerdo/49265)

**Títol:** NORMATIVA D'ÚS DELS FONS BIBLIOGRÀFICS I DOCUMENTALS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de febrer de 2024

Aprovat per unanimitat pel Consell de Govern de la Universitat d'Alacant en la sessió ordinària del dia 29 de febrer de 2024.

NORMATIVA D'ÚS DELS FONS BIBLIOGRÀFICS I DOCUMENTALS DE LA UNIVERSITAT D'ALACANT

PREÀMBUL

La Biblioteca Universitària, en compliment de les funcions arreplegades en l'article 3 del Reglament d'aquesta, aprovat pel Consell de Govern de 29 de juny del 2017, organitza, conserva, difon i garanteix l'accés a les col·leccions bibliogràfiques i documentals en diversos formats i suports. Per a compatibilitzar-ne l'ús per part de tota la Comunitat Universitària i la societat, es requereix establir una normativa d'ús dels fons bibliogràfics.

Els canvis produïts per la substitució gradual dels fons bibliogràfics i documentals en suport físic per fons electrònics, ha disminuït la utilització dels primers, i han fet necessari actualitzar la normativa anterior, aprovada en Consell de Govern de 29 de juny del 2017 (BOUA de 30 de juny del 2017).

Amb la finalitat d'atendre cadascun dels col·lectius que constitueixen els usuaris i les usuàries habituals i potencials dels fons bibliogràfics s'estableixen diferents règims d'ús d'aquests: personal docent i investigador (d'ara endavant PDI), personal tècnic, de gestió i d'administració i serveis (d'ara endavant PTGAS), alumnat, i personal usuari extern.

De la mateixa manera, amb la finalitat de propiciar l'accessibilitat als fons bibliogràfics amb suport físic per part de tota la comunitat universitària es desenvolupa un Reglament de préstec, en el qual s'estableixen les condicions per a ús i gaudi d'aquest servei.

TÍTOL I. DELS RÈGIMS D'ÚS

CAPÍTOL I

RÈGIM D'ÚS PER AL PDI

Article 1. La utilització de fons bibliogràfics pel PDI

En atenció a la necessitat del PDI de la Universitat d'Alacant de la utilització dels fons bibliogràfics en qualitat d'instruments de treball, s'estableix un règim específic en el qual es preveuen els apartats següents: règim general, projectes d'investigació, depòsit i biblioteques de departament.

Article 2. Del règim general

En el cas del PDI es considera l'existència de dos tipus de fons: bibliografia de docència i investigació (material de treball del PDI) i bibliografia docent recomanada. La regulació i definició d'aquests fons es troba expressada en els articles 3, 4 i 6 del "Model de Distribució i Normativa d'Adquisicions de fons bibliogràfics amb càrrec al pressupost de la Biblioteca Universitària de la Universitat d'Alacant".

Article 3. De la bibliografia de docència i investigació

Els fons bibliogràfics i documentals de docència i investigació podran estar en possessió del PDI tot el temps que aquest crega necessari per a acomplir les tasques docents i investigadores. No obstant això, resulta obligatori per part del PDI l'atenció de les reserves que es facen sobre aquests fons, que li seran comunicades oportunament pel personal bibliotecari del seu Centre.

Si el PDI requereix utilitzar aquest material reservat, podrà formalitzar immediatament una nova reserva i el document li serà novament prestat quan finalitze el període de préstec establit en el Reglament de préstec arreplegat en el Títol II d'aquesta normativa.

Si s'acumulen nombroses reserves sobre el mateix títol, la Biblioteca adquirirà un exemplar duplicat o més amb càrrec als seus pressupostos.

Article 4. De la bibliografia docent recomanada

1. Es considera que la bibliografia docent recomanada rares vegades serà utilitzada pel PDI, ja que les seues necessitats en relació amb aquests fons hauran de cobrir-se amb càrrec a la bibliografia de docència i investigació (article 4 del "Model de distribució i normativa d'adquisicions de fons bibliogràfics amb càrrec al pressupost de la Biblioteca Universitària de la Universitat d'Alacant").

Si es fa de manera puntual un préstec al PDI d'aquesta classe de materials, es regirà de manera estricta pel Reglament de préstec arreplegat en el Títol II d'aquesta normativa, i es subjectarà als terminis i reclamacions establits en aquest, amb la finalitat de no interferir en les necessitats de la utilització per l'alumnat.

2. De la mateixa manera, l'article 14 estableix un límit de fons bibliogràfics i documentals que simultàniament poden estar sent manejats per una mateixa persona. Sempre que se supere aquest nombre, el PDI rebrà un informe amb l'inventari dels fons que es troben en el seu poder perquè n'allibere un nombre de fons igual a l'excés indicat.

3. Amb independència que es produïsquen qualsevol dels punts anteriors, la Biblioteca periòdicament enviarà a tot el PDI un informe dels fons bibliogràfics que estiguen en el seu poder a títol d'inventari, amb el suggeriment que n'hi retorne aquells que no els siguen d'utilitat.

Article 5. Dels projectes d'investigació

Els fons bibliogràfics adquirits amb càrrec a projectes d'investigació podran quedar, després de la seua catalogació, sota la custòdia de l'investigador o investigadora responsable del projecte, com a material no prestable i identificats amb el nom del projecte. Durant el període de desenvolupament del projecte d'investigació, aquests fons quedaran exclosos del préstec i reserva per part de qualsevol usuària o usuari que no pertanga al grup d'investigació que els ha adquirits.

Article 6. Dels depòsits departamentals, d'Instituts i Serveis

1. Alguns fons bibliogràfics, pel cost o l'ús puntual de referència que tenen, són d'utilització comuna per membres d'una Àrea de Coneixement o d'un Departament. Per això, sempre que es facilite un espai a aquest efecte, es coordine amb la Biblioteca del Centre i es definisca la seua capacitat i necessitat en la Comissió d'Usuaris i Usuàries del mateix Centre, es reconeixerà l'existència d'aquests depòsits.

2. S'entén per fons bibliogràfics propis d'un depòsit aquelles obres que es definisquen en la Comissió d'Usuaris i Usuàries com a pròpies de les tasques de docència i investigació, i es recomanarà la duplicació d'aquells fons que siguen sol·licitats repetidament per altres membres de la comunitat universitària. En cap cas la bibliografia docent recomanada, adquirida per aquest concepte, podrà ser objecte de depòsit.

3. En qualsevol cas, la persona responsable del departament haurà d'atendre les sol·licituds del personal bibliotecari del Centre pel que fa a les reserves fetes i a les peticions de préstec interbibliotecari.

Article 7. De les Biblioteques de Departament

1. Sota la dependència funcional de la Biblioteca del Centre, la Biblioteca Universitària informarà favorablement i reconeixerà l'existència de Biblioteques de Departament quan els Departaments acrediten els requisits següents:

a.       Existència de lloc i mitjans adequats per al depòsit dels fons

b.       Existència d'una sala de lectura amb horari d'utilització pública que no podrà ser inferior a 30 hores setmanals.

c.       Disponibilitat d'un punt de consulta dels catàlegs (en suport informàtic o en paper, si escau) que facilite la consulta dels fons del Departament.

d.       Disponibilitat de personal que atenga els usuaris i les usuàries (informació i servei de préstec) i al manteniment del depòsit bibliogràfic.

2. Els requisits esmentats anteriorment hauran de ser assumits pressupostàriament pel Departament.

3. Una vegada informada favorablement, serà sotmesa a informe i aprovació per la Comissió d'Usuaris i Usuàries del centre corresponent, així com per la Comissió Central d'Usuaris i Usuàries. Després del tràmit d'aprovació, la Biblioteca Universitària, des de la Biblioteca de Centre, vetlarà pel funcionament homogeni d'aquesta, i col·laborarà amb el departament en la catalogació dels fons, de manera que els fons del departament s'incorporen realment al catàleg general de la Universitat d'Alacant, i facilitarà que el servei de préstec siga unitari. En cap cas la bibliografia docent recomanada, adquirida per aquest concepte, podrà formar part dels fons de les biblioteques de departament.

4. En qualsevol aspecte no esmentat, la Biblioteca de Departament es regirà per les mateixes normes i reglaments que la resta de les unitats dependents de la Biblioteca Universitària.

Article 8. De les biblioteques d'aula i laboratori

A petició del professorat responsable de l'assignatura, es podran prestar amb caràcter institucional aquells fons destinats a impartir les classes pràctiques. Aquests fons hauran de ser adquirits amb càrrec al pressupost de docència i investigació. Aquests fons quedaran exclosos de préstec i reserva.

CAPÍTOL II

DEL RÈGIM DEL PTGAS

Article 9. De la utilització dels fons bibliogràfics

Com a norma general es regeix pel Reglament de préstec arreplegat en el Títol II d'aquesta normativa. En qualsevol cas, si els fons sol·licitats ho són en funció de les tasques pròpies del servei, podran quedar en depòsit sempre que s'adquirisquen amb càrrec al seu pressupost propi. Aquests fons quedaran exclosos de préstec i reserva per part de qualsevol usuari o usuària.

CAPÍTOL III

DEL RÈGIM DE L'ALUMNAT

Article 10. De la utilització de fons bibliogràfics per l'alumnat

La utilització de fons bibliogràfics per part de l'alumnat es regirà pel que estableix el Reglament de préstec arreplegat en el Títol II d'aquesta normativa. Es diferenciarà l'alumnat de postgrau per les seues necessitats majors.

CAPÍTOL IV

DEL RÈGIM DEL PERSONAL USUARI EXTERN

Article 11. Utilització de fons bibliogràfics per personal usuari extern

La Biblioteca Universitària, des de la concepció general de la Universitat d'Alacant com a servei públic, subministrarà informació i accés als fons bibliogràfics al personal usuari extern. No obstant això, el personal usuari extern no disposarà de servei de préstec, tret que es produïsquen qualssevol de les situacions següents:

a.       Ser membre d'AlumniUA, programa Sènior o altres col·lectius especials de la Universitat d'Alacant que es puguen crear en el futur.

b.       Pertànyer a organismes, institucions o associacions acollides a convenis vigents amb la Universitat d'Alacant en els quals es preveja la utilització d'aquest servei, que es regiran pel règim d'ús que establisca el conveni.

c.       Ser membre de la comunitat universitària d'altres universitats de la Comunitat Valenciana integrades en el consorci BUVAL.

d.       Tenir autorització temporal mitjançant aval d'una persona que pertanga al professorat amb vinculació permanent i/o responsables de servei de la Universitat d'Alacant, i es regisquen pel règim d'ús que s'estime oportú d'acord amb les seues necessitats d'informació bibliogràfica.

TÍTOL II. REGLAMENT DE PRÉSTEC

CAPÍTOL I

DEL RÈGIM DE PRÉSTEC DE FONS BIBLIOGRÀFICS

Article 12. Usuaris i usuàries del Servei de Préstec

1. El servei de préstec bibliotecari a domicili de la Universitat d'Alacant s'ofereix als membres de la Comunitat Universitària i a aquelles persones autoritzades. La regulació d'aquest té com a objectiu garantir tant la conservació del patrimoni bibliogràfic i documental, com l'accés dels usuaris i les usuàries a la consulta d'aquests fons.

2. Podran tenir la condició de personal usuari del servei de préstec de les biblioteques de la UA: l'alumnat de la Universitat; el professorat; el personal tècnic, de gestió i d'administració i serveis; i aquelles persones que pertanguen a altres col·lectius externs a la Universitat, però que tinguen vinculació amb aquesta d'acord amb el que arreplega l'article 11 d'aquesta normativa.

3. Les autoritzacions amb caràcter temporal es regeixen per l'indicat en l'article 11.d.

4. Per a la utilització del servei de préstec és necessària la identificació de personal usuari, mitjançant la targeta universitària o acreditació suficient en els termes que requerisca el servei.

5. Les persones amb diversitat funcional reconeguda tindran dret a duplicar els períodes de préstec descrits en l'article 14.

6. Quan una persona pertanga a diversos col·lectius, se li atorgaran els privilegis d'aquell que tinga les condicions més avantatjoses entre aquests.

Article 13. Materials objecte de préstec

Són objecte de préstec:

1. Tots els documents de la Biblioteca en qualsevol tipus de suport, amb les excepcions següents:

a.       Publicacions en sèrie (revistes, sèries i similars).

b.       Documents antics, rars i preciosos.

c.       Documents moderns esgotats i difícilment reemplaçables.

d.       Documents molt consultats, dels quals la Biblioteca només tinga un exemplar. En el cas de tenir diverses còpies, una o diverses còpies queden excloses de préstec per a assegurar la possibilitat de consulta en la sala de lectura.

e.       Tesi i tesines, projectes i treballs de final de carrera no publicats, tret que s'haja obtingut el permís de l'autor o de l'autora.

f.        Materials especials sense duplicar.

g.       Obres de referència no duplicades (enciclopèdies, diccionaris, catàlegs, bibliografies, atles i similars), tret que per les seues característiques es considere més oportú el seu préstec per part del personal de la biblioteca.

h.       Altres documents similars que, a criteri del personal responsable de cada biblioteca, hagen de ser exclosos del servei de préstec.

2. Equips audiovisuals destinats a donar suport a les activitats acadèmiques del PDI.

3. Ordinadors portàtils, dispositius de lectura i altres materials electrònics.

4. Altres materials, utensilis i dispositius que es puguen facilitar per al desenvolupament de les tasques dins o fora a la biblioteca.

Article 14. Modalitats i terminis de préstec

1. Préstec a estudiants de grau:

·        Nombre total de documents en préstec: 20

·        Període de préstec i limitacions:

o Bibliografia recomanada de préstec curt i manuals: 7 dies

o Bibliografia recomanada complementària de préstec llarg: 14 dies

o Llibre o monografia que no siga bibliografia recomanada: 30 dies

o Bibliografia de docència i investigació (material de treball del PDI): 7 dies

o Materials especials i referència prestable: 7 dies

o Accessoris: 1 dia (horari d'obertura de biblioteques) i fins a 5 elements

o Portàtils: 7 dies i un element

o Usoteca i dispositius electrònics: 30 dies i fins a 5 elements

o Préstec d'examen: de manera excepcional es podrà prestar un document no prestable a l'alumne o alumna durant el període de duració de l'examen i mai per més d'un dia.

2. Préstec a estudiants de postgrau:

·        Nombre total de documents en préstec: 30

·        Període de préstec i limitacions:

o Bibliografia recomanada de préstec curt i manuals: 7 dies

o Bibliografia recomanada complementària de préstec llarg: 14 dies

o Llibre o monografia que no siga bibliografia recomanada: 30 dies

o Bibliografia de docència i investigació (material de treball del PDI): 7 dies

o Materials especials i referència prestable: 7 dies

o Accessoris: 1 dia (horari d'obertura de biblioteques) i fins a 5 elements

o Portàtils: 7 dies i un element

o Usoteca i dispositius electrònics: 30 dies i fins a 5 elements

3. Préstec a PTGAS:

·        Nombre total de documents en préstec: 20

·        Període de préstec i limitacions:

o Bibliografia recomanada de préstec curt i manuals: 7 dies

o Bibliografia recomanada complementària de préstec llarg: 14 dies

o Llibre o monografia que no siga bibliografia recomanada: 30 dies

o Bibliografia de docència i investigació (material de treball del PDI): 7 dies

o Materials especials i referència prestable: 7 dies

o Accessoris: 1 dia (horari d'obertura de biblioteques) i fins a 5 elements

o Portàtils: 7 dies i un element

o Usoteca i dispositius electrònics: 30 dies i fins a 5 elements

4. Préstec a PDI:

·        Nombre total de documents en préstec: 50

·        Període de préstec i limitacions:

o Bibliografia recomanada de préstec curt: 7 dies

o Manuals que no siguen bibliografia recomanada: 7 dies

o Bibliografia recomanada complementària de préstec llarg: 14 dies

o Llibre o monografia que no siga bibliografia recomanada: 30 dies

o Bibliografia de docència i investigació (material de treball del PDI): 120 dies

o Materials especials i referència prestable: 7 dies

o Materials de reserva no prestable: 7 dies

o Accessoris: 1 dia (horari d'obertura de biblioteques) i fins a 5 elements

o Portàtils: 7 dies i un element

o Usoteca i dispositius electrònics: 30 dies i fins a 5 elements

5. Préstec a altres col·lectius i AlumniUA:

·        Nombre total de documents en préstec: 10

·        Període de préstec i limitacions:

o Bibliografia recomanada de préstec curt i manuals: 7 dies

o Bibliografia recomanada complementària de préstec llarg: 14 dies

o Llibre o monografia que no siga bibliografia recomanada: 30 dies

o Bibliografia de docència i investigació (material de treball del PDI): 7 dies

o o Materials especials i referència prestable: 7 dies

o Accessoris: 1 dia (horari d'obertura de biblioteques) i fins a 5 elements

o Portàtils: 7 dies i un element

o Usoteca i dispositius electrònics: 30 dies i fins a 5 elements

6. Préstec BUVAL

El préstec a persones que pertanyen a altres universitats de la Comunitat Valenciana integrades en el consorci BUVAL es regularà per l'acord entre aquestes entitats. En defecte d'això, se'ls aplicaran les mateixes condicions que al punt 5 d'aquest article (altres col·lectius).

7. Fons especials: Regulats pels articles 5 a 8 d'aquesta normativa.

7.1. Depòsits departamentals: modalitat de préstec que permet la ubicació en els diferents departaments d'aquells fons necessaris (obres de referència i materials d'investigació) per a l'elaboració de les tasques d'investigació pròpies del Departament.

Aquests fons podran ser sol·licitats pel personal de la biblioteca quan un altre usuari o usuària ho requerisca en préstec, i seran reintegrats en el termini de 7 dies.

No podran formar part d'aquests depòsits departamentals els documents adscrits a les categories de Bibliografia Recomanada, Accessoris, Portàtils o Dispositius electrònics.

7.2. Depòsits en serveis de la Universitat: modalitat de préstec que permet la ubicació en els diferents serveis d'aquells fons necessaris per a les tasques i funcions pròpies d'aquests. Aquests materials quedaran exclosos de préstec i reserva per a la resta dels usuaris i les usuàries.

7.3. Biblioteques de Departament: sota la dependència de la Biblioteca de Centre podran existir biblioteques en aquells departaments que reunisquen les condicions establides en la normativa anteriorment esmentada. El préstec d'aquests fons es farà en el mateix departament.

7.4. Biblioteques d'aula i laboratori: modalitat de préstec per a suport de les classes pràctiques. Aquests materials quedaran exclosos de préstec i reserva per a la resta dels usuaris i les usuàries.

7.5. Projectes d'investigació: la bibliografia adquirida a càrrec dels projectes d'investigació es prestarà a les persones responsables del projecte durant el període de vigència d'aquest. Aquests materials quedaran exclosos de préstec i reserva per a la resta dels usuaris i les usuàries que no pertanguen al grup d'investigació.

Article 15. Reserves

Els usuaris i les usuàries poden fer sol·licituds de reserves a documents prestats. El nombre màxim de reserves per persona és igual al nombre de documents que pot tenir en préstec. La Biblioteca comunicarà en quin moment el document objecte de reserva està a disposició. Transcorregudes 48 hores sense haver formalitzat el préstec el document podrà ser prestat a un altre usuari o usuària o reintegrat al lloc de procedència d'aquest.

Article 16. Renovació del préstec

Tots els documents en préstec poden ser renovats pel mateix període pel qual van ser prestats, sempre que no hi haja reserves pendents i sense límit de renovacions mentre persistisca la vinculació amb la Universitat. Aquestes renovacions podran ser automàtiques si així ho decidira la Biblioteca.

Article 17. Préstec paral·lel

El préstec de dos o més exemplars d'un mateix títol o préstec paral·lel estarà prohibit excepte en el cas del PDI per a necessitats de suport a la docència.

Article 18. Préstec delegat

El préstec serà personal, d'acord amb l'indicat en l'article 12.4. No obstant això, es podrà permetre el préstec delegat o per proxy en els casos següents:

-          Personal Docent i Investigador amb dificultats per a acostar-se a la Biblioteca.

-          La resta dels col·lectius, en cas d'impossibilitat d'accés a la Biblioteca per condicionants físics de malaltia o altres tipus de força major.

El préstec delegat haurà d'autoritzar-se de manera expressa per la persona interessada a aquella persona que el farà de forma delegada mitjançant els procediments que determine la Biblioteca. En qualsevol cas, la persona que farà efectiu el préstec de manera presencial haurà d'identificar-s'hi igualment d'acord amb el que hi ha descrit en l'article 12.4.

Article 19. Préstec domiciliari a distància.

En el cas d'estudis a distància o fets en campus diferents del Sant Vicent del Raspeig, es podrà articular un sistema d'enviament per correu o altres mitjans de missatgeria, i es modificaran els períodes de préstec d'acord amb el que siga necessari en funció dels mitjans utilitzats.

TÍTOL III. ÚS DELS RECURSOS DIGITALS I ELECTRÒNICS

Article 20. Regulació de l'ús dels materials digitals

La regulació de l'ús dels diferents títols i documents digitals subscrits per la Universitat es farà d'acord amb les llicències específiques de cada producte. En qualsevol cas, l'ús d'aquests materials no podrà contravenir la normativa de propietat intel·lectual.

Queda prohibit l'ús d'aquests materials per a qualsevol finalitat diferent de l'estrictament acadèmica.

Article 21. Personal usuari dels recursos digitals contractats

De manera general, i excepte acord específic amb el proveïdor dels recursos, l'ús d'aquests estarà restringit a la Comunitat Universitària. No obstant això, es podrà restringir l'accés a col·lectius amb vinculació temporal amb la Universitat o en cas de materials específicament dedicats a un col·lectiu o finalitat, com els materials per a la investigació.

Article 22. Préstec de títols electrònics

El préstec de títols de llibres electrònics o productes audiovisuals es regularà d'acord amb els acords establits amb editors i proveïdors.

TÍTOL IV. MESURES PER A GARANTIR EL CORRECTE ÚS DELS FONS

Article 23. Mesures generals

1. L'incompliment dels terminis de devolució de les obres suspendrà el servei de préstec. La durada de la mesura es determinarà d'acord amb el principi de proporcionalitat, i s'atendrà a la intenció, la naturalesa dels perjudicis ocasionats, la reiteració i la reincidència, si bé la mesura més habitual serà la impossibilitat d'utilitzar el servei de préstec durant un dia per cada obra i dia de retard en la devolució. La suspensió del servei de préstec, en cas d'incompliment de terminis de devolució, no podrà ser superior a un any.

2. En cas de desaparició, destrucció, deterioració, pèrdua o no devolució del material bibliogràfic i equipament deixat en préstec, s'adoptaran les mesures previstes en l'article 19.4 del Reglament de la Biblioteca de la Universitat d'Alicante (aprovat en Consell de Govern el 29/06/2017). Per a la reparació del mal causat, l'usuari o usuària haurà de substituir l'exemplar o material per un altre d'iguals característiques. Si l'obra que s'ha de retornar estiguera esgotada, haurà d'adquirir-ne una altra de característiques semblants, a proposta de la Biblioteca. Fins que això no es complisca, l'usuari tindrà suspès el servei de préstec.

3. En relació amb el personal usuari extern, l'incompliment reiterat de les normes de préstec implicarà el bloqueig de la fitxa i amb això, l'exclusió del servei de préstec de la Biblioteca de la Universitat d'Alacant.

4. Si es tracta de persones que pertanyen a altres universitats de la Comunitat Valenciana integrades en el consorci BUVAL, a més de les sancions descrites es comunicarà la situació a la biblioteca originària en el cas de situacions especialment greus.

Article 24. Mesures en relació amb el PDI

1. La desatenció reiterada a les indicacions del personal de Biblioteca en relació amb les reserves de les obres que tinga en el seu poder, l'incompliment reiterat del nombre màxim d'obres manejades de manera simultània o la deterioració injustificada i abusiva dels fons bibliogràfics, constituiran motius suficients perquè aquesta conducta siga exposada en la Comissió d'Usuaris i Usuàries del Centre, qui determinarà les accions que hagen d'emprendre's.

2. En cas que no s'atenga una sol·licitud de reserva, la biblioteca adquirirà un exemplar duplicat amb càrrec al pressupost destinat a l'adquisició de bibliografia de docència i investigació del seu departament. Si es tractara d'un document excepcionalment costós, amb un preu de mercat superior als 150 €, s'haurà de comunicar la compra al professorat coordinador de biblioteca d'aquest departament.

3. La reposició dels fons perduts o greument deteriorats es farà amb càrrec al pressupost corresponent al departament a què pertanga.

Article 25. Clàusula d'aplicació general

Aquestes mesures seran aplicables sense perjudici de les accions disciplinàries, civils o penals que corresponguen segons els Estatuts de la Universitat d'Alacant i la legislació vigent.

Disposició transitòria única

S'estableix un termini de tres mesos des de l'entrada en vigor d'aquesta Normativa per a adaptar el sistema informàtic de gestió de la Biblioteca.

Disposició derogatòria única. Derogació de normatives anteriors

Aquesta Normativa deroga la Normativa d'Ús dels Fons Bibliogràfics i Documentals de la Universitat d'Alacant, aprovada pel Consell de Govern el 29 de juny de 2017 i publicada en el Butlletí Oficial de la Universitat d'Alacant el dia 30 de juny de 2017, així com totes les disposicions d'igual rang o inferior que s'oposen o contravinguen el que disposa aquesta Normativa.

Disposició final única. Entrada en vigor.

Aquesta Normativa entrarà en vigor l'endemà de la seua publicació en el Butlletí Oficial de la Universitat d'Alacant després de ser aprovada pel Consell de Govern.

Anàlisi
-------

:   **Deroga a:**

    * [Detalle
      NORMATIVA D'ÚS DELS FONS BIBLIOGRÀFICS I DOCUMENTALS DE LA UNIVERSITAT D'ALACANT](/va/acuerdo/4252) 
      30/06/2017





[Carretera Sant Vicent del Raspeig s/n  
03965 Sant Vicent del Raspeig - Alacant  
 Tel. 07 418 7911 - Fax 95 292 9543](https://www.google.es/maps/@38.944451,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12010&trk=tyah&trkInfo=tarId%0R8351441879722%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)